 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipality of Gjilan**

**Gilan Belediyesi**

Në bazë të nenit 10 paragrafi 1, pargrafi 2 nënparagrafi 2.1 dhe paragrafi 3, nenit 11. paragrafi 1. nënparagrafi 1.1, 1.6, 1.11 dhe 1.14; dhe paragrafi 1.3; nenit 17 paragrafi 9 nenit 26. pika 8. të Ligjit Nr. 04/L-174 për Planifikimin të Hapësinor (“Gazeta Zyrtare e Republikës së Kosovës” nr. 30/ dt.28.gusht 2013,) nenin 17 paragrafi b të Ligjit nr. 03/L-040 për Vetëqeverisjen Lokale; dhe nenit 37. paragrafi 1, pika 1.2, të Statutit të Komunës së Gjilanit, e duke vepruar sipas u mbështetur në pikën 8. të Vendimit të KK-ës Gjilan, Nr. 01. 5791 për miratimin e Planit Rregullues Urban: “Qendra/z-1” të dt. 19.05.2010, si dhe bazuar në kërkesën e MAPL, 2184 të dates 08.06.2016 për rishqyrtim të ligjshmërisë të vendimit 01.nr.016-39489 datë 27.04.2016 Kuvendi i Komunës së Gjilanit, në seancën e mbajtur më date 27.10.2016, miraton këtë:

**V e n d i m**

**Për Qasjen e Hartimit të Planit Rregullues të Hollësishëm: “Qendra-1”,**

1. Me këtë Vendim, i qaset hartimit të Planit Rregullues të Hollësishëm: “Qendra-1”, e Qytetit të Gjilanit, ( në tekstin e mëtjemë: PRrH-“Qendra-1”).
2. PRrH nga pika I.e këtij Vendimi përfshinë hapësirën e cila përkufizohet : duke filluar nga ura mbi Lumin “Mirusha” në qendër të Qytetit dhe vazhduar paralel me shtratin e Lumit deri te “Xhamia e Balecit”, duke përcjellë kufirin në mes Stadionit të Qytetit dhe Kompleksit të Shkollave të Mesme, deri te rruga “Adem Jashari, ku kthehet në të majtë deri te udhëkryqi afër Universitetit “ Kadri Zeka “, kthehet në të djathtë duke vazhduar deri të rruga: “Rexhep Mala”, kthehet në të djathë deri të rruga “A. Presheva”, kthehet në të majtë dhe vazhdon deri te rruga e parë ku kthehet djathtas dhe e percjellë rrugën deri në bashkim me rrugën “Reshat Ymeri”, kthehet në të djathtë dhe vazhdon për gjatë rrugës deri në rrugën kryesore Gjilan-Bujanoc, kthehet në të majtë duke e përcjellë të njetën deri të ura mbi lumin Stanishor, kthehet në të djathë duke përcjellë rrugën Gjilan –Malishevë deri te kthesa e parë, duke përcjellë kufirin e tregut të Gjelbërt deri te objekti i parë, ku kthehet në të majtë deri të shtrati i Lumit “Mirusha” të cilin më pastaj e përcjellë përgjatë rrjedhës së epërme deri në Qendër të Ura, përkatësisht pika fillestare, në sipërfaqe prej gjithësej: afër 36 hektarë, në tërësi sipas paraqitjes grafike e cila është pjesë përbërse e këtij vendimi.
3. Hartimi i planit nga pika I. e këtij vendimi nënkupton: plotësimin, harmonizimin, riplanifikimin, ndryshimin : e destinimit, gabaritit, etazhitetit dhe shfrytëzimit të hapësirës të përfshirë me këtë plan, në bazë të Vendimit Nr. 01. 5791 për miratimin e Planit Rregullues Urban: “Qendra/z-1” të dt. 19.05.2010,
4. Qëllimi i hartimit të PRrH-“Qendra-1” është që të përcaktojë caqet e zhvillimit, shfrytëzimit dhe rregullimit të hapsirës së përshkruar në pikën I. të këtij Vendimi , ndërlidhjen , përshtatjen, harmonizimin e këtij plani dhe kësaj hapësire me planet apo hapësirat që përkufizohen me këtë plan, me nevojat dhe mundësitë reale për të arritur kushte optimale të zhvillimit dhe organizimit hapësinor, rregullimit të tokës ndërtimore, ndërtimit të objekteve për banim e destinime tjera si dhe ndërtimin e objekteve të infrastrukturës teknike komunale me përmbajtje përcjellëse, me qëllim të krijimit të kushteve për zhvillim të qëndrueshëm, kompakt dhe racional të lokacioneve që janë si pjesë e tërësisë së Planit Zhvillimor Urban të Qytetit të Gjilanit.
5. PRrH, duhet të përmbajë: Pjesën tekstuale dhe Pjesën grafike.

Pjesa tekstuale dhe pjesa grafike e planit duhet të përmbajë të gjitha elementet

e parapara me U.A. për zbatimin e Ligjit për Planifikimin Hapësinor mbi

elementet e themelore të Planit Rregullues të Hollësishëm , nr. rend. 41, nr.

prot.02/05,

1. Bartës i hartimit të detyrës projektuese dhe mbikqyrjes së procesit gjatë hartimit të dokumentit caktohet: Drejtoria për Urbanizëm, Planifikim dhe Mbrojtje të Mjedisit e Komunës së Gjilanit.
2. Bartësi i hartimit të planit sipas pikës I. të këtijë vendimi, është i obliguar që planin ta hartojë në bazë të prioriteteve dhe afateve të cilat do të i caktojnë Kuvendi i Komunës së Gjilanit dhe organet e tij.
3. Draft plani duhet vënë në shqyrtim publik dhe komente. Paraqitja e planit për shqyrtim publik dhe koha për dhënjen e komenteve duhet të duhet të shpallen në mjetet e informimit.
4. Financimi i hartimit të këtij plani do të bëhet nga mjetet buxhetore të KK-ës së Gjilanit.Financimin e hartimit të PRrH-së ose pjesëve të tij, mund të bëhet edhe nga palët e treta, me pëlqimin paraprak dhe në koordinim e mbikqyrje të Drejtorisë për Urbanizëm, Planifikim dhe Mbrojtje të Mjedisit e Komunës së Gjilanit.
5. PRrH, do të hartohet për periudhën 8 vjeqare, me mundësi rishikimi pas 5 vitesh.
6. Elaborati i këti plani do të hartohet në 5 kopje të origjinalit.
7. Mbi zbatimin e këtijë Vendimi do të kujdeset Kryetari i Komunës së Gjilanit dhe Drejtoria për Urbanizëm, Planifikim dhe Mbrojtje të Mjedisit e Komunës së Gjilanit.
8. Me hyrjen në fuqi të këtij vendimi anulohet vendimi 01.Nr.**39498** Për Qasjen e Revidimit të Planit Rregullues të Hollësishëm: “Qendra-1” e Qytetit të Gjilanit i miratuar nga Kuvendi i Komunës së Gjilanit në seancën e datëas 27.04.2016
9. Ky Vendim hyn në fuqi 15 ditë pas regjistrimit në zyrën e protokollit të MAPL-së dhe publikimit në gjuhët zyrtare në ueb faqen e Komunës,

01.Nr.\_016-107966 Kryesuesja e KK-Gjilan,

Gjilan, më 27.10.2016 \_\_\_\_\_\_\_\_\_\_\_\_\_\_\_\_\_\_\_\_\_\_\_

/Valentina Bunjaku-Rexhepi/

A r s y e t i m

i

Propozim Vendimit për qasjen e Hartimit të Planit Rregullues të Hollësishëm : “Qendra -1”

Bazë juridike për miratimin e Vendimit mbi qasjen Hartimit të Planit Rregullues të Hollësishëm : “Qenrda -1” është pika 1 e nenit 17. të Ligjit Nr. 04/L-174 për Planifikim të Hapësinor (“Gazeta Zyrtare e Republikës së Kosovës” nr. 30/ dt.28.gusht 2013,

Për shkak të kërkesave të shumta të qytetarëve për ndërtimin e objekteve për banim individual, banim kolektiv, objekte shërbyese-tregtare, ekonomike dhe zhvillimit dinamik të pasluftës nga njëra anë dhe ekzistimit të disa planeve të mëhershme të viteve 70, 80-ta dhe PRrU të vitit 2010, të pa realizuara, e të cilat edhe për nga destinimi edhe për nga përmbajtja janë të tejkaluara dhe nuk përkojnë me trendet e zhvillimit të ekonomisë së tregut, planifikimin hapësinor bashkëkohor dhe të qëndrueshëm, mbrojtjen e mjedisit, partneritetin publiko-privat etj., këto plane në vend të krijimit të mundësive për krijimin e kushteve më të mira për jetë, janë bërë pengesë e një zhvillimi të qëndrueshëm dhe të planifikuar.

Një gjendje e tillë ka shkaktuar pengesa të ndryshme siç janë: mosmundësia kompletimit të trojeve ndërtimore sipas atyre planeve për shkak të ndyshimit të karakterit të pronës, mospërputhëshmëria e ngastrave kadastrale me ngastrat ndërtimore, ndërhyrja e një ngastre ndërtimore në 2-3 prona tjera , mospërputhëshmëria e objekteve ekzistuese me objektet e planifikuara, planifikimi dhe mosharmonizimi i trasave dhe profilimit të rrugëve, mundësitë e kufizuara të komunës për shpronësimin dhe kompenzim të këtyre pronave, rrugët ekzistuese të ngushta dhe pa trotuare e përmbajtje përcjellëse, ndërhyrja planeve të reja në disa plane të mëhershme dhe mungesa e gatishmërisë së pronarëve të tokave dhe objekteve për bashkimin e pronave me qëllim të ndërtimit të objekteve të banimit kolektiv, disproporcioni i çmimit të rregullimit dhe çmimit të lejeve ndërtimore, etj., e që të gjitha këto kanë qenë pengesa dhe kanë ndikuar dukshmëm në mosrealizimin e planeve të mëhershme.

Duke u nisur nga shkaqet e lartëpërmendura , me qëllim të funksionalizimit, shfrytëzimit sa më racional dhe përmbajtësor të hapësirës së Qendrës së Qytetit të Gjilanit në veçanti , krijimin e kushteve dhe mundësive që me një qasje të re në procesin e planifikimit duke marrë në konsideratë ineresin e qytetarëve, mendojmë se miratimi i vendimit të propozuar do t`i hapte rrugët e mundësive për një zhvillimi më dinamik e të qëndrueshëm , duke ardhur në shprehje edhe partneriteti publiko –privat.

DREJTORIA PËR URBANIZËM, PLANIFIKIM DHE MBROJTJE TË MJEDISIT

Gjilan, Prill . 2016